Координате: 45° 27′ 17" СГШ, 19° 31′ 17" ИГД
**Деспотово**, раније **Сентиван**, је насеље у Србији у општини Бачка Паланка у Јужнобачком округу. Према попису из 2011. било је 1853 становника.

Овде се налази Српска православна црква у Деспотову.

Географски положај
------------------

Атар Деспотова има облик релативно правилног осмоугаоника, у ком је насеље смештено у централном делу. Површина атара је 4,046 ha 96a 45 m² и по томе се налази на 6. месту у општини. Уз источни руб насеља пролази канал Нови Сад-Савино Село који је део хидросистема ДТД.

Атар Деспотова се налази на Јужнобачкој лесној тераси, на њеном унутрашњем делу, те се сврстава у групу унутрашњих насеља, овог рељефног облика. Надморска висина атара креће се од 83 до 88 m мада су дна удолина нижа за око 2 m.

Важан фактор географског положаја су и саобраћајне прилике. Деспотово се налази на регионалном путу Р-119 Бачка Паланка-Кула. Код Силбаша се овај пут укршта са путем Нови Сад-Бачки Петровац-Оџаци-Сомбор. Код Савиног Села Р-119 се укршта са путем Врбас-Србобран-Бечеј.

Од Бачке Паланке је удаљено 28 km, од Врбаса 19 km, Куле 17 km, Оџака 25 km, Бачког Петровца 21 km и од Новог Сада 46 km.

Историја
--------

Током свог постојања насеље је често мењало свој назив као и број житеља што потврђује бурну историју овог подручја. У писаним документима насеље је први пут поменуто у 13. веку по називом „Сентиван", вероватно по породици чији је посед био *Sentivanji*. Током друге половине 13. века помиње се као *Senntivankesi* (kesi - село). На самом почетку 15. века (1418. година) помиње се као Деспот Сентиван, што значи да је био посед неког од српских деспота. Кроз 15. век помиње се као *Eđazašsentivan*, али и као *Kišsentivan* 1559, те *Sentivan* у другој половини 16. века. И у 18. веку помиње се као Деспот Сентиван, а 1904. Мађари селу дају име *Ursentivan*. Од краја Првог светског рата зове се Деспот Свети Иван, а после Другог светског рата носи име Васиљево (по руском војнику Васиљу, првом ослободиоцу који је ушао у село). После тога добија назив Ново Васиљево, а своје данашње име Деспотово добија маја 1952. године.

Првобитно насеље је имало три уздужне улице и три попречне, које се, уз незнатна одступања, секу под правим углом. Касније се село ширило дуж и око ових улица, па је до данас задржало приближно исти (правоугаони) облик и изглед, а има пет попречник и уздужних улица. Старије куће су грађене углавном од черпића, нове куће углавном одступају и одударају од ранијег изгледа, положаја и начина градње.

Деспотово је електрифицирано 1952. године, а 1973. године је извршена реконструкција електричне мреже када је и доведена трофазна струја. Године 1970. је асфалтиран пут Силбаш-Пивнице, а 1972. године пут према Савином Селу. Те године уграђена и телефонска централа са 40 бројева. Дана 20. децембра 1990. године пуштена је у рад аналогна телефонска централа са преко 600 телефонских прикључака, која је 2004. гоине замењена новом савременом дигиталном централом. Током 2004. и 2005. године у селу је срушена и сазидана нова зграда за потребе месне канцеларије и месне зајденице. На самом почетку 2006. године изграђена је и пуштена у рад једина еко чесма у селу.

Деспотово у данашње време
-------------------------

У централном делу насеља налазе се сви важнији објекти. Ту је основна школа (прва школа у Деспотову почела је са радом крајем 60-их година 18. века), православна црква, дом културе, здравствена станица, задружни дом, ватрогасни и ловачки дом, читаоница, месна заједница, месна канцеларија, пошта и др. Према последњем попису организованом 2002. године у Деспотову је било 676 домаћинстава.

У Деспотову нема индустријских погона. Значај занатске делатности и број запослених у њој из године у годину опада, број трговинских радњи се повећава, а неколико угоститељских објеката типа кафане подмирују најосновније потребе становништва. У насељу, иначе, функционише земљорадничка задруга ОЗЗ „Деспотово" која газдује са око 17% пољопривредно обрадивог земљишта и са рибњаком кога чини седам језера укупне површине 210 ha. У овој задрузи запослено је осамдесетак житеља Деспотова. Што се тиче културног развоја села, битно је поменути КУД „Логовац" из Деспотова, које чува фолклорне и традиционалне вредности. Сваке године одржавају се „Ивањдански сусрети", свечаност која траје три дана и окупља љубитеље фолклора и добре старе песме.

На периферији Деспотова постоји хала-индустријски објекат који је „пуштен у погон" од јесени 2007. године, отворена је фирма „Нова Италија", која се бави производњом папирних и пластифицираних кеса, те су ту многи житељи Деспотова нашли своје радно место.

Демографија
-----------

У насељу Деспотово живи 1654 пунолетна становника, а просечна старост становништва износи 40,3 година (39,4 код мушкараца и 41,1 код жена). У насељу има 676 домаћинстава, а просечан број чланова по домаћинству је 3,10.

Ово насеље је углавном насељено Србима (према попису из 2002. године).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 2425 |  |
| **1953.** | 2346 |  |
| **1961.** | 2396 |  |
| **1971.** | 2402 |  |
| **1981.** | 2150 |  |
| **1991.** | 2081 | 2071 |
| **2002.** | 2120 | 2096 |
|  |  |  |

 |

| Етнички састав према попису из 2002. |
| --- |
|
| Срби |    | 1.863 | 88,88% |
| Словаци |    | 46 | 2,19% |
| Хрвати |    | 43 | 2,05% |
| Југословени |    | 31 | 1,47% |
| Мађари |    | 19 | 0,90% |
| Роми |    | 17 | 0,81% |
| Русини |    | 12 | 0,57% |
| Муслимани |    | 10 | 0,47% |
| Црногорци |    | 8 | 0,38% |
| Чеси |    | 7 | 0,33% |
| Буњевци |    | 7 | 0,33% |
| Албанци |    | 6 | 0,28% |
| Украјинци |    | 4 | 0,19% |
| Немци |    | 4 | 0,19% |
| Словенци |    | 2 | 0,09% |
| Македонци |    | 2 | 0,09% |
| Румуни |    | 1 | 0,04% |
| непознато |    | 3 | 0,14% |

**Становништво према полу и старости** 

|  |
| --- |
|  | м |  |  | ж |
| ? | 3 |    |    | 2 |
| 80+ | 17 |    |    | 35 |
| 75-79 | 23 |    |    | 36 |
| 70-74 | 45 |    |    | 61 |
| 65-69 | 72 |    |    | 75 |
| 60-64 | 53 |    |    | 81 |
| 55-59 | 43 |    |    | 52 |
| 50-54 | 80 |    |    | 61 |
| 45-49 | 92 |    |    | 82 |
| 40-44 | 90 |    |    | 84 |
| 35-39 | 68 |    |    | 68 |
| 30-34 | 57 |    |    | 52 |
| 25-29 | 82 |    |    | 58 |
| 20-24 | 57 |    |    | 71 |
| 15-19 | 79 |    |    | 79 |
| 10-14 | 61 |    |    | 69 |
| 5-9 | 42 |    |    | 60 |
| 0-4 | 55 |    |    | 51 |
| просек | 39.4 |  |  | 41.1 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 633 | 652 | 708 | 744 | 697 | 669 | 676 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 129 | 166 | 120 | 120 | 83 | 40 | 10 | 5 | 1 | 2 | 3.10 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 861 | 235 | 551 | 39 | 35 | 1 |
| Женски | 897 | 144 | 552 | 169 | 31 | 1 |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 449 | 287 | 10 | - | 47 | 1 | 4 | 24 | 3 | 13 |
| Женски | 239 | 141 | - | - | 31 | - | 2 | 21 | 5 | 2 |
| Оба | 688 | 428 | 10 | - | 78 | 1 | 6 | 45 | 8 | 15 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | 3 | 3 | 17 | 4 | 4 | 6 | - | - | 23 |
| Женски | 3 | 2 | 4 | 6 | 17 | 1 | - | - | 4 |
| Оба | 6 | 5 | 21 | 10 | 21 | 7 | - | - | 27 |

Референце
---------

1. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
2. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
3. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |

Са других Викимедијиних пројеката :

* Деспотово на Викимедијиној Остави (мултимедијални фајлови)
* Деспотово на Викивестима (слободне вести)

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Насељена места општине Бачка Паланка |
| --- |
| 
**Бачка Паланка** • 
Визић • 
Гајдобра • 
Деспотово • 
Карађорђево • 
Нештин •
Младеново • 
Нова Гајдобра • 
Обровац • 
Параге • 
Пивнице • 
Силбаш • 
Товаришево • 
Челарево
 |